**lav4e**

**РЕПУБЛИКА БЪЛГАРИЯ**

**МИНИСТЕРСТВО НА ЗЕМЕДЕЛИЕТО И ХРАНИТЕ**

**ОБЛАСТНА ДИРЕКЦИЯ “ЗЕМЕДЕЛИЕ”- КЮСТЕНДИЛ**

**2500, Кюстендил, ул. ”Демокрация” 44, тел.-факс 55-02-71, E-mail** [**ODZG\_Kyustendil@mzh.government.bg**](mailto:ODZG_Kyustendil@mzh.government.bg)

**О Б Я В Л Е Н И Е**

Областна дирекция “Земеделие” – Кюстендил,

гр. Кюстендил, ул. „Демокрация“ № 44

На основание чл. 14 от Наредбата за провеждане на конкурсите и подбора при мобилност на държавни служители и Заповед № РД-04-90/02.04.2024г. на директора на ОД “Земеделие“- Кюстендил

**О Б Я В Я В А**

**КОНКУРС за длъжността** „**Старши експерт”**  в

Главна дирекция „Аграрно развитие” вОбластна дирекция “Земеделие” – Кюстендил:

**1. Изисквания за заемане на длъжността:**

**1.1 Минимални изисквания за заемане на длъжността**:

- степен на завършено образование - висше,

- образователна степен - бакалавър,

- професионален опит – 1 години в област или области свързани с функционалните задължения на длъжността или придобит ІV младши ранг.

**1.2 Допълнителни умения и квалификации.**

- професионална област – селско стопанство, право, публична администрация, информационни технологии, информатика, геодезия и картография, и др.

- компютърна грамотност: познания по мрежови и операционни системи Windows в мрежова среда Windows Server и офис пакет Microsoft Office, MS Word, MS Excel, Internet;

- Познаване на действащата нормативна уредба, свързана с дейността на Министерство на земеделието и храните - Закон за собствеността и ползването на земеделските земи, Правилник за прилагане на Закона за собствеността и ползването на земеделските земи, Закон за възстановяване собствеността върху гори и земи от горския фонд, Правилник за прилагане на Закона за възстановяване собствеността върху гори и земи от горския фонд, Закон за опазване на земеделските земи, Правилник по прилагане на закона за опазване на земеделските земи, Закон за подпомагане на земеделските производители, Наредба № 3/1999 г. за създаване и поддържане на регистър на земеделските стопани, Наредба № 49/2004 г. за поддържане на картата на възстановената собственост, НАРЕДБА № 4 от 30.03.2023 г. за условията и реда за подаване на заявления за подпомагане по интервенции за подпомагане на площ и за животни, Наредба № 3 от 10 март 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции, Наредбата за минималните изисквания за мрежова и информационна сигурност (НМИМИС,) [Наредба № 105/2006 г. за условията и реда за създаване, поддържане, достъп и ползване на Интегрираната система за администриране и контрол,](http://www.mzh.government.bg/MZH/Libraries/%d0%9d%d0%b0%d1%80%d0%b5%d0%b4%d0%b1%d0%b0_%d0%b4%d0%b8%d1%80%d0%b5%d0%ba%d1%82%d0%bd%d0%b8_%d0%bf%d0%bb%d0%b0%d1%89%d0%b0%d0%bd%d0%b8%d1%8f/105.sflb.ashx) Закон за държавния служител, Устройствен правилник на Областните дирекции „Земеделие“.

- кандидатите да отговарят на условията на чл. 7 от Закона за държавния служител;

- умения, относно планиране и организиране на дейността, за постигане на високи резултати в съответствие с поставените цели и изисквания, работа с потребители и в екип, способност за осъществяване на ефективен обмен на информация.

- свидетелство за управление на МПС.

**2. Описание на длъжността.**

Участва в комисии за провеждане на търгове за отдаване под наем и аренда на земи от ДПФ. Подготвя преписки за процедура по реда на чл. 27, ал. 6, ал. 8 от ЗСПЗЗ и § 12а от ПЗР на ЗСПЗЗ. Осигурява обработката на молби, жалби и заявления на физически и юридическите лица, съгласно нормативната уредба. Участва в процедурите по чл. 37в и 37ж от ЗСПЗЗ за създаване на масиви за ползване на земеделски земи.

**3. Начин за провеждане на конкурса**:

- Решаване на тест за познания от професионалната област на длъжността и за устройството и функционирането на Областна дирекция „Земеделие“;

- интервю;

**4. Необходими документи за кандидатстване:**

- Заявление за участие в конкурс съгласно Приложение №3 към чл.17, ал.2 от Наредбата за провеждане на конкурсите и подбора при мобилност на държавни служители (НПКПМДСл);

- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност (Декларация по чл. 17, ал. 3, т. 1 от НПКПМДСл) - по образец;

- Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

- Копия от документи, удостоверяващи продължителността на професионалния опит (служебна, трудова или осигурителна книжка) или придобит ранг като държавен служител - при наличие. Професионалният опит за извършване на дейност в чужбина се доказва с официални документи, издадени от компетентен орган или компетентно длъжностно лице, в съответствие с националното право на съответната държава;

- заверено копие на свидетелство за управление на МПС.

Образци на документите можете да намерите на интернет адрес: <https://www.mzh.government.bg/odz-kustendil/bg/Obiavi.aspx>

**5.** **Срок за подаване на документите:** **от 16.04.2024г. до 26.04.2024г.**

**6. Място за подаване на документите:**

Областна дирекция “Земеделие” – Кюстендил, гр. Кюстендил, ул. “Демокрация” № 44, ет. 10, стая № 1, тел. 55 - 02 – 73, всеки работен ден от 09:00 до 17:00 часа.

Подаването на заявлението и приложенията към него се извършва по един от следните начини:

* лично от всеки кандидат, на посочения адрес;
* чрез пълномощник, на посочения адрес.  В случая се изисква да бъде попълнено  пълномощното, намиращо се на последната страница на заявлението за участие в конкурса.

При подаване на документите на хартиен носител в деловодството на ОД „Земеделие“ - Кюстендил на кандидата или на пълномощника се предоставят длъжностна характеристика за конкурсната длъжност и информация за пречките за назначаване на държавна служба, посочени в чл. 7, ал. 2 от Закона за държавния служител.

Документите могат да бъдат подадени и по електронен път, на **E-mail: ODZG\_Kyustendil@mzh.government.bg,**

като заявлението и декларацията трябва да бъдат подписани от кандидата с електронен подпис.  В този случай длъжностна характеристика и информация относно пречките за назначаване на държавна служба, посочени в чл. 7, ал. 2 от Закона за държавния служител, се изпращат на кандидата по електронен път.

С входящ номер и дата се регистрират само заявленията, към които са представени всички посочени в тях документи.

**7.** **Общодостъпно място, на което ще се публикуват списъци или други съобщения във връзка с конкурса:** Информационното табло на Областна дирекция “Земеделие” – Кюстендил, гр. Кюстендил, ул. “Демокрация” № 44, ет.9, както и на Интернет адреса на дирекцията: <https://www.mzh.government.bg/odz-kustendil/bg/Obiavi.aspx>

**8. Размер на основна заплата за длъжността: от 933 лв. до 1700 лв.**

\* Индивидуалният размер на основната месечна заплатата за длъжността ще бъде определен в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация.

**9. Допълнителна информация:**

Съгласно чл. 14, ал. 4 от НПКПМДСл българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура.

**Забележка:** 1 Копие от диплома може да не се представя в следните случаи:

* ако дипломата на кандидата за придобито в Република България образование е издадена след 01.01.2012г. и е вписана в Регистъра на завършилите студенти и докторанти - в заявлението се посочват номер, дата и издател на дипломата;
* ако документът за признаване на придобитото в чужбина образование е вписан в регистрите за академично признаване на Националния център за информация и документация - в заявлението се посочват номер, дата и издател на документа за признаване.